EUROOPAN YHTEISÖJEN KOMISSIO 
Bryssel, 18.07.1995 
KOM(95) 380 lopull. 
KOMISSION TIEDONANTO 
ITÄVALLAN TASAVALLAN ESITTÄMÄ LUPAHAKEMUS 
ERITYISTOIMENPITEIDEN KÄYTTÖÖNOTOSTA KUUDENNEN 
ARVONLISAVERODIREKTnVIN 27 ARTIKLAN MUKAAN 

ITÄVALLAN TASAVALLAN ESITTÄMÄ LUPAHAKEMUS 
ERITYISTOIMENPITEIDEN KÄYTTÖÖNOTOSTA KUUDENNEN 
ARVONLISAVERODIREKTnVIN 27 ARTIKLAN MUKAAN 
(Komission tiedonanto neuvostolle) 
Johdanto 
Komission sihteeristölle 26 päivänä huhtikuuta 1995 saapuneessa kirjeessä Itävallan hallitus 
pyytää jäsenvaltioiden liikevaihtoverolainsäädännön yhdenmukaistamisesta - yhteinen 
arvonlisäverojärjestelmä - yhdenmukainen määräytymisperuste 17 päivänä toukokuuta 1977 
annetun neuvoston kuudennen direktiivin 77/388/ETY(l) 27 artiklan perusteella lupaa 
soveltaa viittä poikkeustoimenpidettä mainitun direktiivin säännösten osalta. 
Kuudennen direktiivin 27 artiklan 3 kohdan mukaan Itävallan tasavallan esittämä pyyntö on 
annettu tiedoksi muille jäsenvaltioille 23 päivänä toukokuuta 1995 päivätyllä kirjeellä. 
Saman artiklan 4 kohdan mukaan komissio tai jäsenvaltiot voivat vaatia asian saattamista 
neuvoston käsiteltäväksi. 
Poikkeustoimenpiteiden kuvaus 
A) Kotimaisten rautatieyritysten kuljetukset ulkomaisilla liittymisrataosuuksilla 
Poikkeustoimenpiteen mukaan kotimaisten rautatieyritysten ulkomaisilla 
liittymisratayrityksillä suorittamia kuljetuksia sekä ulkomaiden alueella tapahtuvaa 
kauttakulkuliikennettä pidetään Itävallan kansallisella alueella suoritettuina 
kuljetuspalveluina siltä osin, kuin kuljetus tapahtuu keskeytyksittä Itävallan kansallisia 
tariffeja soveltaen. 
Tämä toimenpide helpottaa Itävallan kotimaisten rautatieyritysten suorittamien 
kuljetuspalvelujen verottamista. Näiden yhtiöiden ei tarvitse eritellä palvelujaan ulkomaisilla 
liittymisrataosuuksilla tai kauttakulkurataosuuksilla suoritettujen matkojen huomioimiseksi. 
(1) EYVL N:o L 145, 13.6.1977, s. 1, sellaisena kuin se on viimeksi muutettuna 
direktiivillä 95/7/EY (EYVL N:o L 102, 5.5.1995, s. 18) 
1 
Lisäksi Itävallan viranomaiset huomauttavat, ettei tästä aiheudu kaksinkertaista verotusta 
siltä osin, kuin muu valtio ei kanna veroa kyseisestä kuljetuksesta. 
B) Vapautus verosta rautatieyritysten ulkomaisten rautatieyritysten puolesta suorittamille 
palveluille 
Tämän toimenpiteen tarkoituksena on vapauttaa verosta, aikaisemmassa vaiheessa maksetun 
arvonlisäveron vähennyksen avulla, matkustaja- ja tavaraliikenteen sujuvuutta yhteisön 
rautatieasemilla, vaihtoasemilla sekä rajaosuuksilla edistävät palvelut, joita rautatieyritykset 
suorittavat Itävallan alueella ulkomaisten rautatieyritysten puolesta. 
On korostettava, että ulkomaiset rautatieyritykset eivät harjoita verotettavaa toimintaa 
Itävallan alueella, vaan kyseiseen maahan sijoittautuneet rautatieyritykset vastaavat Itävallan 
rautatieverkoston toiminnasta. 
Itävallan hallituksen mukaan kyseinen toimenpide on perusteltu, koska se vähentää 
ulkomaisten toimijoiden hallinnollisia velvollisuuksia poistamalla heidän kohdaltaan 
käytännön vaikeudet arvonlisäverokorvauksiin liittyvien menettelyjen osalta. 
C) Vähennysoikeuden poistaminen sellaisten tavaroiden osalta, joita käytetään yli 90-
prosenttisesti yksityistarkoituksiin 
Tämän toimenpiteen vaikutus on se, että vähennysoikeus koskee ainoastaan sellaisia 
tavaroita ja palveluja, joiden käyttökynnys liiketoiminnan osalta on alle 10 prosenttia näiden 
tavaroiden tai palvelujen kokonaiskäyttökynnyksestä. Tämä säännös muodostaa poikkeuksen 
kuudennen direktiivin 17 artiklan 2 ja 3 kohdan osalta. 
Itävallan viranomaiset arvioivat, että kyseisen toimenpiteen avulla voidaan välttää 
riitakysymyksiä, jotka liittyvät sellaisten tavaroiden ja palvelujen yksityisen 
käyttökynnyksen määrittämiseen, joita joka tapauksessa käytetään ainoastaan toissijaisesti 
liiketoimintaan. 
D) Matkakulujen vähentäminen 
Toimenpiteen tarkoituksena on laskea vähennyskelpoinen arvonlisävero liikematkalla 
olevien verovelvollisten tai tarvittaessa komennusmatkalla olevien työntekijöiden ateria- ja 
majoituskulujen osalta kiinteiden määrien perusteella. Nämä kiinteät määrät riippuvat 
tuloveron tai tarvittaessa palkkaveron osalta vahvistetuista määristä. Vähennyskelpoisen 
arvonlisäveron määrä lasketaan näiden kiinteiden määrien perusteella soveltamalla 
kymmenen prosentin verokantaa. 
Tätä toimenpidettä sovelletaan kuitenkin ainoastaan siltä osin, kuin matka tapahtuu 
kotimaassa, koska ainoastaan tällaisista matkoista aiheutuvat kustannukset ovat Itävallassa 
arvonlisäveron alaisia. 
E) Vaihtokurssit 
Tämän toimenpiteen mukaan, kun verotettavan toiminnan, joka on muuta kuin tuontia, 
verokannan määrittämiseksi käytettävät tekijät on ilmaistu vieraana valuuttana, 
muuntaminen suoritetaan käyttämällä liittovaltion valtiovarainministerin keskimääräiseksi 
kurssiksi vahvistamaa virallista kurssia. Kyseistä keskikurssia käytetään myös vaihtokurssina 
tavaroiden tullausarvon määrittämiseksi. Verovelvollinen voi kuitenkin suorittaa 
muuntamisen päiväkurssia käyttäen, jos määrät on todistettu oikeiksi mukaan liitetyllä 
pankin tiedonannolla tai kurssiluettelon otteella. 
Itävallan hallituksen mukaan kuudennen direktiivin 11 artiklan C otsakkeen 2 kohdan 2 
alakohdan osalta haettu poikkeus vastaa mainitun direktiivin 27 artiklassa tarkoitettua 
veronkannon yksinkertaistamista. 
Komission lausunto 
Kuudennen direktiivin 27 artiklassa säädetyssä menettelyssä jäsenvaltioille annetaan lupa 
ottaa käyttöön kyseisestä direktiivistä poikkeavia erityistoimenpiteitä veronkannon 
yksinkertaistamiseksi tai tietyntyyppisten veropetosten ja veron kiertämisen estämiseksi. 
Erityistoimenpiteelle voidaan kuitenkin kuudennen direktiivin 27 artiklan mukaan antaa 
lupa ainoastaan, jos se yhteisen arvonlisäverojärjestelmän tietyistä säännöistä poiketen 
noudattaa kuitenkin kyseisen järjestelmän perusperiaatteita ja olennaisia säännöksiä. 
Lisäksi 27 artiklaa koskeva poikkeustoimenpide on perusteltu ainoastaan sillä edellytyksellä, 
että se on kyseisessä artiklassa tarkoitettujen tavoitteiden mukainen, eli sen avulla pyritään 
u 
veronkannon yksinkertaistamiseen ja veropetosten ja veron kiertämisen estämiseen. 
Itävallan viranomaisten tekemä hakemus sisältää viisi toisistaan riippumatonta 
erityistoimenpidettä. Jokainen toimenpide edellyttää perusteellista tarkastelua sen 
määrittämiseksi, onko kuudennen direktiivin 27 artiklaan perustuva poikkeus perusteltu. 
Komissio toteaa, että Itävallan viranomaisten lupahakemuksessa toimittamien tiettyihin 
toimenpiteisiin liittyvien tietojen perusteella ei ole mahdollista muodostaa kokonaiskuvaa 
näiden toimenpiteiden soveltamisalasta ja vaikutuksista. Näiden olosuhteiden vallitessa 
komissio ei kykene määrittämään näiden hakemusten perusteltavuutta. 
Ottaen huomioon myös haettujen poikkeusten laajuuden, jotka koskevat yhteisen 
arvonlisäverojärjestelmän olennaisia alueita kuten veron soveltamisala, verokanta ja 
vähennysoikeus, komissio on tässä vaiheessa sitä mieltä, että asia edellyttää keskustelua 
neuvoston tasolla. 
Komissio arvioi, että tällaisen keskustelun avulla sen on tarvittaessa helpompi arvioida, 
missä määrin luvan antamista Itävallan tasavallalle soveltaa yhteistä 
arvonlisäverojärjestelmää koskevia poikkeustoimenpiteitä koskeva neuvoston päätösehdotus 
on perusteltu ottaen huomioon kyseisten toimenpiteiden tavoitteet ja laajuuden. 
Johtopäätökset 
Edellä esitetyn huomioon ottaen komissio vaatii asian saattamista neuvoston käsiteltäväksi 
kuudennen direktiivin 27 artiklan 4 kohdan mukaisesti. 
L> 

ISSN 1024-4492 
KOM(95) 380 lopullinen 
ASIAKIRJAT 
FI 09 
Luettelonumero : CB-CO-95-406-FI-C 
ISBN 92-77-92238-9 
Euroopan yhteisöjen virallisten julkaisujen toimisto 
L-29SS Luxemburg